ལན།སྐྱེས་པའི་ཁམས་དཀར་ཐིག་ལེ་དེ་ངེས་པར་དུ་བདེ་ཐང་ཡིན་དགོས་པའི་མི་ཚད་གསོན་ཤུགས་ལྡན་དགོས།བུད་མེད་ཀྱི་ཁམས་དམར་འབྱུང་གནས་དེར་ཁམས་དཀར་དམར་འཚར་ལོངས་དང་བདེ་ཐང་ངང་གཉོམ་ལག་རྒྱས་ཐུབ་དགོས།ཁྱོ་ཤུག་དབར་དུ་མཐུན་སྡེབ་འཁྲིག་སྤྱོད་བྱེད་དུས་སྐྱེས་པས་ངེས་པར་དུ་རང་གི་ཁམས་དཀར་ཐིག་ལེ་དེ་བུད་མེད་ཕྱོགས་ཀྱི་མཚན་ལམ་དུ་འཕོ་དགོས།ཁམས་དཀར་གྱིས་ངེས་པར་དུ་བརྒྱུད་དགོས་པའི་ལམ་ནི་སྐྱེས་པའི་རླིག་རིལ་དང་ཁམས་དཀར་འདྲེན་སྦུབས།གཅིན་ལམ་བཅས་ནས་བུད་མེད་ཀྱི་གསང་ལམ།བུ་སྣོད་འདྲེན་སྦུབས།བུ་སྣོད་ཀྱི་ནང་།ཁམས་དམར་འདྲེན་སྦུབས་བཅས་ཡིན་ལ།དེ་དག་ངེས་པར་དུ་འགོག་མེད་རྒྱུན་ལྡན་ཡིན་དགོས།འཚར་ལོངས་བྱུང་བའི་ཁམས་དཀར་དང་ཁམས་དཀར་གཉིས་ཀ་ཁམས་དམར་འདྲེན་སྦུབས་ལམ་ནས་མཉམ་འདྲེས་བྱུང་བ་དང་ཁམས་དཀར་དང་ལེན་གྱིས་ཁམས་དམར་འདྲེན་སྦུབས་ཀྱི་ནུར་འགུལ་གྱིས་བུ་སྣོད་ནང་དུ་བསྐྱལ་བ་རེད།བུ་སྣོད་ཀྱི་ནང་སྐྱི་དེར་ཁམས་དཀར་སྐྱེ་འཕེལ་དང་འཚར་ལོངས་བྱུང་།